钦定古今图书集成/明伦汇编/官常典/第270卷 > 钱藻
## 钦定古今图书集成/明伦汇编/官常典/第270卷 > 钱藻

按《宋史钱惟演传》：“惟演从弟易，易子明逸，明逸从子
藻，字醇老，幼孤，刻厉为学，第进士，又中贤良方正科，
为秘阁校理。慈圣后临朝，藻三上书乞还政，同修起
居注、知制诰，加枢密直学士，知开封府。平居乐易无
崖岸，而居官独立守绳墨，为政𥳑静有条理，不肯徇
私取显。数求退，改翰林侍读学士，知审官东院，卒年”
六十一。神宗知其贫，赙钱五十万，赠大中大夫。